stanford-oval/wikipedia huggingface dataset:
Uutelankanava
Sillat ja ympäristö

Kanavan ylittää neljä teräsbetonista siltaa, joista toiseksi eteläisin silta, Uutelansilta, on tarkoitettu ajoneuvoliikenteelle. Muut sillat ovat kevyen liikenteen siltoja. Kanavan suulla on Urheilukalastajansilta, merialtaan ja keskialtaan rajalla oleva silta on nimeltään Sumujen silta ja ylin silta keski- ja yläaltaan rajalla on Hellesilta. Sumujen sillan yhteydessä on käytävä vesiputouksen taakse. Kanavan sillat olivat aluksi puukantisia.
Uutelankanavan ja sen länsipuolen ympäristön pintaverhoukset muodostavat yhtenäisen kokonaisuuden, myös länsipuolen rakennusten kiviverhoukset tukevat kokonaisuutta. Kanavan muureissa ja siltojen verhouksissa on käytetty paljon mustaa diabaasia, joka muistuttaa paikallisesta kivilajista, Vuosaaren mustasta gabrosta. Sillä on päällystetty myös kanavan kulku- ja istuskeluportaita.
Länsipuolen aukiot liittyvät kiinteästi kanava-alueeseen. Itäpuolella kanava liittyy Uutelan virkistysalueeseen paljastettujen silokallioiden kautta. Kanavan ja metsän välissä on rakennettu puistoalue, Kauniinilmanpuisto. Itärannalla on puisia istuskelulaitureita ja vesikasveja.
Kanavan varren valaisinten innoittajina ovat olleet merimerkit. Kanavalle on pystytetty Vuotien valaistuksesta ylijääneet valopylonit. Vesiputouksen takaseinä on vihreäksi patinoitunutta kuparia.
Aiheesta muualla

Kuvia tai muita tiedostoja aiheesta Uutelankanava Wikimedia Commonsissa
Kanavan yläallasta ympäröi Lohikallionranta-niminen kävelytie.
Kanavan suu, kuvattu Urheilukalastajansillalta pohjoiseen. Kuvassa näkyvä silta on Uutelansilta.
Sumujen sillan vesiputous, jonka takaa pääsee kulkemaan.
Vihtavuoren rautatieasema

Vihtavuoren rautatieasema on rautatieliikennepaikka Jyväskylä–Haapajärvi-radalla Laukaan Vihtavuoressa. Asema avattiin Ahlbacka-nimellä samannimisen talon viereen vuonna 1898. Vihtavuoreksi nimi muutettiin vuonna 1925. Vuonna 1923 läheinen asetehdas sai oman radan, ja lähistöllä toimi myös ruutitehdas vuodesta 1926. Vuosina 1958–65, kun Suolahden rataa parannettiin, asema rakennettiin 600 metriä sivuun. Henkilöliikenne lopetettiin koko radan myötä vuonna 1987 ja tavaraliikenne vuonna  2002. Aseman tuntumaan syntyi 2 000 asukkaan taajama.
William Dampier

William Dampier
William Dampier (1651 – 1715) oli englantilainen merirosvo, merikapteeni, tieteellinen havainnoitsija ja tutkimusretkeilijä. Dampier oli ensimmäinen maailmassa, joka kiersi maapallon kolme kertaa ja ensimmäinen englantilainen, joka tutki Australiaa. Matkoillaan hän kartoitti rannikoita ja merivirtoja ja kuvaili muistiinpanoissaan paikallista eläimistöä ja kasveja.
Dampier kiisti olleensa merirosvo, mutta matkasi usein merirosvolaivoilla ja toimi kaapparialusten kapteenina.
Dampier kirjoitti matkoistaan ja havainnoistaan kirjoja, jotka saivat nopeasti suuren suosion ja joilla on ollut suuri merkitys myöhemmille tutkijoille ja tutkimusmatkailijoille, kuten James Cook, Horatio Nelson ja Charles Darwin.
Nuoruus

Dampier syntyi Englannissa pienessä kylässä East Cokerissa, Somersetissä ja kävi koulua King's Schoolissa Bourtonissa.
Jäätyään orvoksi 16-vuotiaana Dampier lähti merille. Hän palveli kauppalaivoilla kahdella matkalla Newfoundlandiin ja Jaavalle ennen kuin liittyi laivastoon 1673. Saman vuoden kesäkuussa hän osallistui kahteen Schooneweldin meritaisteluun.
Dampierin palvelus päättyi lyhyeen vakavan sairastumisen vuoksi ja hän palasi Englantiin toipumaan.
Seuraavina vuosina hän kokeili erilaisia ammatteja muun muassa plantaasin johtajana Jamaikalla ja metsätöissä Meksikossa, mutta palasi pian takaisin merille. Englantiin palattuaan hän avioitui Judithin kanssa vuoden 1679 tienoilla, mutta lähti uudelleen merille muutamaa kuukautta myöhemmin.
Matkat > Tutkimusmatka Australiaan

Dampierin teos oli noteerattu myös Amiraliteetissa. Niinpä Dampier valittiin itäiseen Australiaan ja Uuteen Seelantiin suunnitellun tutkimusmatkan johtoon. Hänen komentoonsa annettiin vuonna 1690 valmistunut, 26 tykillä varustettu sotalaiva HMS Roebuck ja 50 hengen miehistö.
Retkikunta lähti matkaan 14. tammikuuta 1699. Jo alkumatkasta Dampierilla oli kuitenkin ongelmia miehistön kanssa. Hän joutui Brasiliassa poistamaan laivasta kapinoivan luutnantti George Fisherin. Lähdön viivästymisen vuoksi sääolot eivät sallineet purjehtimista Kap Hornin kautta, joten Dampier joutui käyttämään pitempää reittiä Hyväntoivonniemen kautta.
Roebuck saapui Shark Bayhyn Australian länsirannikolle elokuun alussa 1699 ja jatkoi sieltä pitkin rannikkoa pohjoiseen. Dampier teki koko ajan muistiinpanoja alueen kasvistosta ja eläimistöstä. Aluksella oli myös piirtäjä, joka teki tarkkoja kuvia kasveista.
Dampier kävi maissa mm. Dampierin saarilla ja Lagrange Bayssa. Koska Australian rannikolta ei löytynyt vettä, Dampier suuntasi pohjoiseen, Timoriin ja sieltä edelleen Uuden-Guinean länsipäähän. Alueelta, joka nykyisin tunnetaan Dampierinsalmena, miehistö löysi jopa 110 kg painoisia simpukoita. Tämän jälkeen Dampier purjehti Uuden-Guinean pohjoispuolitse ja saapui 24.3.1700 sen itäpuolella olevaan ennen tuntemattomaan salmeen. Salmen itäpuolelle jäävän maa-alueen hän nimesi Uudeksi-Britanniaksi.
Tässä vaiheessa alus oli jo niin huonossa kunnossa, että Dampier luopui Australian itäosien tutkimisesta ja suuntasi kotimaahan. Mutta alus oli niin madonsyömä, että se upposi keski-Atlantilla sijaitsevan Ascensionsaaren luona. Miehistö joutui viettämään saarella viisi viikkoa, kunnes Kuninkaallisen laivaston alus poimi heidät kyytiin. Kotiin Englantiin Dampier saapui elokuussa 1701.
Sankarin vastaanoton sijasta Dampieria odotti oikeudenkäynti. Häntä syytettiin George Fisherin kaltoinkohtelusta. Dampier tuomittiin menettämään koko kolmen vuoden palkkansa ja todettiin kelvottomaksi palvelemaan laivastossa. Tieteellisessä mielessä retki oli kuitenkin onnistunut. Dampier oli Roebuckin upotessa onnistunut pelastamaan joitain kasvinäytteitä sekä suuren osan muistiinpanoistaan, jotka hän oli tallettanut vahalla vesitiiviisti suljettuihin bambuputkiin. Hän kirjoitti matkasta teoksen A Voyage to New Holland  (1703).
Matkat > Toinen maailmanympärysmatka

Espanjan perimyssota oli alkanut 1701 ja englantilaisia kaappareita värvättiin toimimaan ranskalaisia ja espanjalaisia  vastaan. Dampierille annettiin komennettavaksi 26 tykillä varustettu laiva St George, jossa oli 120 hengen miehistö. Hän lähti matkaan 11. syyskuuta 1703 Kinsalesta Irlannista. Mukaan lähti myös 16 tykillä varustettu Cinque Ports 63 hengen miehistöineen.
Kap Hornin kierrettyään alukset saapuivat Juan Fernándezin saarille helmikuussa 1704. Siellä kaapparit havaitsivat vahvasti aseistetun ranskalaisen kauppalaivan. Seitsemän tuntia kestäneen taistelun jälkeen he joutuivat kuitenkin vetäytymään. Sen jälkeen Dampier kaappasi joitakin pienempiä espanjalaisia laivoja, mutta vapautti ne otettuaan vain osan niiden lastista. Suuremman saaliin toivossa kaapparit hyökkäsivät Panamanlahdella sijaitsevaan Santa Marian kaupunkiin, jossa piti olla kasoittain kultaa läheisiltä kaivoksilta. He kuitenkin kohtasivat yllättävän kovan vastuksen ja joutuivat vetäytymään.
Toukokuussa 1704 Cinque Ports ja St George lähtivät eri teille. Cinque Portsin miehistöön kuulunut Alexander Selkirk epäili laivan merikelpoistuutta ja halusi jäädä maihin. Hänet jätettiin autiolle saarelle, jossa hän vietti yli neljä vuotta ennen pelastustaan. Cinque Ports upposi pian tämän jälkeen. Suurin osa miehistöstä hukkui, loput jäivät espanjalaisten vangiksi.
6. joulukuuta 1704 St George sai näköpiiriinsä espanjalaisen kaljuunan. Kaapparit onnistuivat yllättämään espanjalaiset, jotka eivät ehtineet ottaa tykkejään esiin. Mutta sillä aikaa kun Dampier kiisteli upseereidensa kanssa hyökkäystaktiikasta, espanjalaiset ehtivät ladata tykkinsä. Taistelussa St George sai pahoja vaurioita ja joutui vetäytymään.
Epäonnistunut kaappausyritys johti tehtävän lopettamiseen. Suurin osa miehistöstä lähti kaapatulla parkilla Tyynenmeren yli kohti hollantilaisten siirtokuntaa. St Georgelle jäi Dampierin lisäksi vain 30 miestä. Alimiehitetty ja madonsyömä alus jouduttiin hylkäämään Perun rannikolle. Jäljelle jäänyt miehistö otti kaapatun espanjalaisaluksen ja lähti sillä Itä-Intiaan. Siellä liittolaisina pidetyt hollantilaiset kuitenkin heittivät heidät tyrmään, koska Dampierin kaapparilupakirja oli vanhentunut tai kadonnut. Myöhemmin heidät vapautettiin, ja Dampier palasi vuoden 1707 lopulla Englantiin.
Matkat > Kolmas maailmanympärysmatka

Vuonna 1708 Dampier värväytyi navigaattoriksi kaapparilaiva Dukelle, jonka kapteenina toimi Woodes Rogers. Duke matkasi Kap Hornin ympäri eteläiselle Tyynellemerelle parinaan toinen kaapparilaiva Duchess. Tämä matka onnistui paremmin. Ryöstösaalista saatiin yhteensä nykyrahassa yli 20 miljoonan punnan edestä, ja Selkirk pelastettiin 2. helmikuuta 1709.
Tammikuussa 1710 Duke lähti Tyynenmeren yli seuranaan Duchess ja kaksi kaapattua alusta. Alukset poikkesivat Guamlla ja jatkoivat sieltä Bataviaan (nyk. Jakarta). Myytyään yhden kaapatuista aluksista kaapparit jatkoivat Hyväntoivonniemelle. Siellä he odottivat yli kolme kuukautta saattuetta. Kun 25 englantilaista ja hollantilaista laivaa käsittävä saattue saapui, he purjehtivat sen mukana ensin Hollantiin ja lopulta Lontooseen, johon saavuttiin 14. marraskuuta 1711.
Kuolema

Dampier ei ehtinyt saada osuuttaan Duken saaliista. Sairauden heikentämänä hän 1714 teki testamentin, jossa hän antoi kymmenen prosenttia omaisuudestaan veljelleen Georgelle ja 90 prosenttia serkulleen Grace Mercerille. Vaimo Judith oli ilmeisesti kuollut muutamaa vuotta aikaisemmin. Jaettavaa ei kuitenkaan ollut, vain velkoja. Dampier kuoli maaliskuussa 1715, ja hänet haudattiin merkitsemättömään hautaan. Dampierin osuus maksettiin pari vuotta hänen kuolemansa jälkeen, mutta se lienee suurimmaksi osaksi mennyt velkojen maksuun.
Jälkimaine

Vaikka Dampierin matkat eivät olleet kovin menestyksekkäitä taloudellisesti, ne olivat tieteellisesti merkittäviä ja niillä on ollut suuri vaikutus moneen häntä kuuluisampaan henkilöön.
Dampier keräsi ensimmäisenä tietoja merivirroista ja tuulista. Niitä ovat hyödyntäneet myöhemmät tutkimusmatkailijat ja merenkulkijat, kuten James Cook. Amiraali Horatio Nelson kehotti miehiään tutustumaan Dampierin kirjoihin. Dampierin piirtämät kartat ovat olleet pohjana myöhemmillä kartoittajilla.
Dampierin keräämät tiedot kasveista ja eläimistä ovat olleet pohjana myöhemmille luonnontutkijoille, kuten Joseph Banksille, joka jatkoi Australian luonnon tutkimista ollessaan mukana James Cookin ensimmäisellä tutkimusretkellä. Charles Darwin, joka matkusti Galápagossaarille melkein 150 vuotta Dampierin jälkeen, kutsui Dampierin kirjoja tiedon kultakaivoksiksi.
Daniel Defoen kirjoittama menestysromaani Robinson Crusoe perustuu Alexander Selkirkin kohtaloon autiolla saarella. Jonathan Swift sai inspiraatiota Gulliverin retkiin Danpierin New Voyage teoksesta ja yksi teoksen henkilöistäkin on nimeltään Dampier.
Oxford English Dictionary sisältää yli 80 englanninkielen sanaa, joiden keksijä tai ensimmäinen tunnettu käyttäjä on Dampier. Esimerkkinä sub-species (alalaji), breadfruit (leipäpuun hedelmä), avocado, chopstics (syömäpuikot), barbeque.
Dampierin mukaan on nimetty monia paikkoja, kuten kaupunki Länsi-Australiassa, Dampierin satama, Dampierinsaaret, Dampierinniemi, Dampierinsalmet Uudessa-Guineassa ja Indonesiassa ja pikkuplaneetta 14876 Dampier.
Teokset

A New Voyage Round the World (1697)
Voyages and Descriptions (1699)
A Voyage to New Holland (1703)
A Supplement of the Voyage Round the World (1705)
The Campeachy Voyages (1705)
A Discourse of Winds (1705)
A Continuation of a Voyage to New Holland (1709)
Aiheesta muualla

Kuvia tai muita tiedostoja aiheesta William Dampier Wikimedia Commonsissa
William Dampierin Australian tutkimusmatkan reitti.
Esimerkki teoksen A Voyage to New Holland kuvituksesta
Wes Bentley

| Wes Bentley |
| --- | --- |
 Wes Bentley vuonna 2012.
Henkilötiedot
Koko nimi:  Wesley Cook Bentley
Syntynyt: 4. syyskuuta 1978 (ikä 46)  Jonesboro, Arkansas, Yhdysvallat
Ammatti:  näyttelijä
Puoliso:  Jennifer Quanz (2001-2009)  Jacqui Swedberg (2010)
Näyttelijä
Aktiivisena:  1995-
Aiheesta muualla
IMDb 
Elonet
Wesley Cook ”Wes” Bentley (s. 4. syyskuuta 1978) Jonesboro, Arkansas, Yhdysvallat) on yhdysvaltalainen näyttelijä. Hän on näytellyt muun muassa elokuvissa American Beauty, Ghost Rider – aaveajaja ja Nälkäpeli.
Hän näytteli FX-televisiokanavan American Horror Story televisiosarjan neljännessä tuotantokaudessa Freak Show (2014), viidennen tuotantokauden Hotel (2015–2016) ja kuudennen tuotantokauden Roanoke (2016) tuotantokausilla.
Lapsuus ja nuoruus

Bentley syntyi Jonesborossa, Arkansasin osavaltiossa. Bentley varttui Little Rockissa ja myöhemmin Sherwoodissa, Arkansasissa. Hänellä on kolme veljeä, isoveljet Jamey ja Philip sekä pikkuveli Patrick. Hänen vanhempansa isä David Bentley ja äiti Cherie Bentley ovat metodisteja. Valmistuttuaan Sylvan Hills High Schoolista, jossa kävi myös lukion omaa teatterikurssia, hän lähti opiskelemaan New Yorkiin, Juilliard Schooliin, mutta opiskeltuaan vuoden hän jätti opinnot kesken keskittyäkseen näyttelemiseen.
Ura

Lyhytelokuvassa Serendipity Lane (1995)  hän näytteli ensimmäisen elokuvaroolinsa. Kansainvälistä kuuluisuutta hän sai näyteltyään Ricky Fittsiä menestyselokuvassa American Beauty (1999).
Marvel-kustantamon Aaveajaja-supersankarisarjakuviin perustuvassa elokuvassa Ghost Rider - aaveajaja (2007) hän näytteli Mustasydämen (Blackheart) roolia. Bentley näytteli vuonna 2012 ensi-iltansa saaneessa Nälkäpeli-elokuvasarjan ensimmäisessä osassa Nälkäpeli.
Lähes vuosikymmenen kestäneiden päihdeongelmien takia Bentleyn lupaava näyttelijänura kärsi ja oli pysähdyksissä, hän teki vain satunnaisia elokuvarooleja. Vuoden 2009 vieroitushoitojen jälkeen hän on tehnyt useita rooleja elokuvissa ja näytellyt televisiosarjassa American Horror Story.
Näytelmä Venus in Fur (2010) oli Wesin ensimmäinen työ päihdevieroitushoitojen jälkeen, joka toimi myös Bentleyn näyttelijänuran uudelleenrakentajana. Hän esiintyi näytelmässä Nina Arianda kanssa. 13. tammikuuta 2010 ensi-iltansa saanutta näytelmää esitettiin New Yorkissa, Classic Stage Company-teatterissa, joka on Off-Broadway-teatteri. 
Vuonna 2010 Wes näytteli Adleman Luskia lännenelokuvassa Jonah Hex joka perustuu DC Comicsin antisankariin Jonah Hexiin.
Wes näytteli vuonna 2011 Espanjan sisällissotaan sijoituvassa elokuvassa There Be Dragons (2011). Elokuvassa After the Fall (2014) Wes näyttelee pääosaroolia Bill Scanionia.
Bentley näyttelee tositarinaan perustuvassa elokuvassa The Best of Enemies, jonka tuotanto aloitettiin toukokuussa 2017. Elokuva perustuu Osha Gray Davidsonin kirjaan The Best of Enemies: Race ja Redemption New South. Elokuva kertoo yhdysvaltalaisesta kansalaisoikeusaktivistista Ann Atwaterista sekä C.P Elliksestä.
Vuonna 2018 hän näyttelee yhdysvaltalaisessa modernissa lännensarjassa Yellowstone.
Yksityiselämä

Bentley oli naimisissa näyttelijä Jennifer Quanz vuodesta 2001 vuoteen 2009, mutta liitto päättyi eroon Bentleyn päihdeongelman takia. Hän avioitui televisiotuottaja Jacqui Swedberg kanssa vuonna 2010. Heillä on poika, joka on syntynyt loppuvuodesta 2010 ja tytär, joka on syntynyt vuonna 2014.
Bentley pelaa usein vapaa-ajallaan jalkapalloa ja hän oli nuorena mukana perustamassa lukionsa jalkapallojoukkuetta toimien siinä myös kapteenina.
American Beauty -elokuvan tuoman julkisuuden aikoihin vuonna 1999, hänen päihdeongelmat alkoivat. Bentley on kertonut American Beauty -elokuvan myötä tulleen yhtäkkisen menestyksen olleen liikaa silloiselle 21-vuotiaalle nuorelle. Bentley pidätettiin vuonna 2008 ja määrättiin 12-askelta kuntoutukseen, mutta päihteiden käyttö silti jatkui vuoteen 2009 asti. 8. helmikuuta 2010 ilmestyneessä The New York Times -lehden artikkelissa hän kertoi vakavasta noin kymmenen vuotta kestäneestä päihderiippuvuudestaan. Bentley aloitti uuden kuntoutusjakson 12 askelta -ohjelmalla vuonna 2009.
Vuonna 2008 kuollut näyttelijä Heath Ledger oli Bentleyn hyvä ystävä. He näyttelivät samassa elokuvassa Valkoinen sulka (The Four Feathers).
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huomiota |
| --- | --- | --- | --- | --- |
| 1995 | Serendipity Lane | Serendipity Lane | Lonnie | lyhytelokuva |
| 1998 | Three Below Zero | Three Below Zero | Julian Fincher |  |
| 1998 | Beloved | Beloved | Opettajan veljenpoika |  |
| 1999 | American Beauty | American Beauty | Ricky Fitts |  |
| 1999 | White River Kid | White River Kid | White River Kid |  |
| 2000 | Menneisyyden jäljet | The Claim | Donald Dalglish |  |
| 2001 | Soul Survivors – Sielunviholliset | Soul Survivors | Matt |  |
| 2002 | Valkoinen sulka | The Four Feathers | Jack Durrance |  |
| 2005 | The Game of Their Lives | The Game of Their Lives | Walter Bahr |  |
| 2007 | Ghost Rider – aaveajaja | Ghost Rider | Blackheart |  |
| 2007 | Weirdsville – kummajaisten kaupunki | Weirdville | Royce |  |
| 2007 | The Ungodly | The Ungodly | Mickey Gravatski |  |
| 2007 | P2 | P2 | Thomas |  |
| 2008 | The Last Word | The Last Word | Evan |  |
| 2009 | Dolan's Cadillac | Dolan's Cadillac | Robinson |  |
| 2009 | The Greims | The Greims | Donnie Greims | lyhytelokuva |
| 2009 | Ligeia | Ligeia | Jonathan |  |
| 2010 | Jonah Hex | Jonah Hex | Adleman Lusk |  |
| 2011 | There Be Dragons | There Be Dragons | Manolo Torres |  |
| 2011 | After-School Special | After-School Special | Mies | lyhytelokuva |
| 2011 | Tilda | Tilda |  | televisioelokuva |
| 2012 | Underworld Awakening | Underworld Awakening | Antigen Scientist (kreditoimaton) |  |
| 2012 | Rites of Passage | Rites of Passage | Benny |  |
| 2012 | Gone | Gone | Peter Hood |  |
| 2012 | Nälkäpeli | The Hunger Games | Seneca Crane |  |
| 2012 | Hirokin | Hirokin | Hirokin |  |
| 2012 | The Time Being | The Time Being | Daniel |  |
| 2012 | Hidden Moon | Hidden Moon | Victor Brighton |  |
| 2013 | Lovelace | Lovelace | Thomas (valokuvaaja) |  |
| 2013 | Pioneer – sukellus meren syvyyksiin | Pioneer | Mike |  |
| 2014 | 3 Nights in the Desert | 3 Nights in the Desert | Travis |  |
| 2014 | The Better Angels | The Better Angels | Mr. Crawford |  |
| 2014 | After the Fall | After the Fall | Bill Scanlon |  |
| 2014 | Cesar Chavez | Cesar Chavez | Jerry Cohen |  |
| 2014 | Welcome to Me | Welcome to Me | Gabe Ruskin |  |
| 2014 | Interstellar | Interstellar | Doyle |  |
| 2014 | Amnesiac | Amnesiac | Mies |  |
| 2014 | Open | Open | Evan Foster | televisioelokuva |
| 2015 | Knight of Cups | Knight of Cups | Barry |  |
| 2015 | Final Girl | Final Girl | William |  |
| 2015 | We Are Your Friends | We Are Your Friends | James |  |
| 2016 | Pete ja lohikäärme Elliott | Pete's Dragon | Jack |  |
| 2016 | Dark Secret | Broken Vows | Patrick |  |
| 2018 | Mission: Impossible – Fallout | Mission: Impossible – Fallout | Erik |  |
| 2019 | The Best of Enemies | The Best of Enemies |  |  |
Televisio

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 2014–2015 | American Horror Story: Freak Show | Edward Mordrake | 3 jaksoa |
| 2015–2016 | American Horror Story: Hotel | John Lowe | 11 jaksoa |
| 2016 | American Horror Story: Roanoke | Ambrose White | 4 jaksoa |
| 2016 | American Horror Story: Roanoke | Dylan | 3 jaksoa |
| 2018 | Yellowstone | Jamie Dutton |  |
Televisio > Dokumentit

Carving Out Our Name (2001)
My Big Break (2009)
Teatteri

Venus in Fur (2010)
Palkinnot ja ehdokkuudet

Wes Bentley voitti American Beauty-elokuvan myötä useamman palkinnon.
| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Työ | Palkinnot ja ehdokkuudet> Tulos | Palkinnot ja ehdokkuudet>  |
| --- | --- | --- | --- | --- |
| MTV Movie & TV Awards | Paras roisto | American Horror Story (American Horror Story: Roanoke) | Ehdokkuus |  |
| Critics Choice Television Awards (2016) | Paras miespääosa televisiosarjassa | American Horror Story (American Horror Story: Hotel) | Ehdokkuus |  |
| Fright Meter Awards (2007) | Paras näyttelijä | P2 (2007) | Ehdokkuus |  |
| BAFTA Awards-palkinto (2000) | Paras miessivuosa näyttelijäsuoritus | American Beauty (1999) | Ehdokkuus |  |
| Awards Circuit Community Awards (1999) | Paras näyttelijäkokoonpano | American Beauty (1999) | 2. sija |  |
| Blockbuster Entertainment Awards (2000) | Paras miessivuosa draamaelokuvassa | American Beauty (1999) | Ehdokkuus |  |
| Chicago Film Critics Association Awards (2000) | Vuoden lupaavin näyttelijä | American Beauty (1999) | Voitto |  |
| Chlotrudis Awards (2000) | Paras miessivuosa | American Beauty (1999) | Ehdokkuus |  |
| MTV Movie + TV Awards (2000) | Paras läpimurron tehnyt miesnäyttelijä | American Beauty (1999) | Ehdokkuus |  |
| National Board of Review, USA (1999) | Paras läpimurron tehnyt miesnäyttelijä | American Beauty (1999) | Voitto |  |
| Online Film & Television Association (2000) | Paras läpimurron tehnyt miesnäyttelijä | American Beauty (1999) | Voitto |  |
| Online Film & Television Association (2000) | Paras miessivuosa näyttelijä | American Beauty (1999) | Ehdokkuus |  |
| Online Film Critics Society Awards (2000) | Paras läpimurron tehnyt miesnäyttelijä | American Beauty (1999) | Ehdokkuus |  |
| Screen Actors Guild Awards (2000) | Paras näyttelijäkokoonpano | American Beauty (1999) | Voitto |  |
| Teen Choice Awards (2000) | Paras läpimurto esiintyjä | American Beauty (1999) | Ehdokkuus |  |
| Young Hollywood Awards (2000) | Paras näyttelijäkemia | American Beauty (1999) | Voitto |  |
Upton

Upton on usean paikan ja ihmisen nimi:
Paikannimenä > Englanti

Upton, taajama Dorsetissa
Upton, kunnallishallintoalue Cambridgeshiressa
Upton, kunnallishallintoalue Lincolnshiressa
Upton, asutuskeskus Merseysidessa
Upton, kunnallishallintoalue Northamptonshiressa
Upton, kunnallishallintoalue Oxfordshiressa
Upton, kunnallishallintoalue Somersetissa
Upton, kunnallishallintoalue West Yorkshiressa
Paikannimenä > Yhdysvallat

Upton, pikkukaupunki Kentuckyssa
Upton, pikkukaupunki Mainessa
Upton, kaupunki Massachusettsissa
Upton, kaupunki Wyomingissa
Uptonin piirikunta, Teksasissa
Paikannimenä > Muualla

Upton, kunta Kanadassa
Henkilöitä > Sukunimenä

Anthony F. Upton, brittiläinen historiantutkija
Kate Upton, yhdysvaltalainen malli
Henkilöitä > Etunimenä

Upton Sinclair, yhdysvaltalainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Upton”, voi hakea sivunnimihaulla, laajalla sivunnimihaulla tai tekstihaulla.
Vilhelmina

| Vilhelmina |
| --- | --- |
 Vilhelminan kirkko.
 Vilhelmina
 Koordinaatit: 64°37′N, 16°39′E 
Valtio:   Ruotsi
Lääni:  Västerbottenin lääni
Maakunta:  Lappi
Kunta:  Vilhelminan kunta
Pinta-ala:  
 – Maa:  3,54 km²
Väkiluku:  3 657
 – Väestötiheys:  1 033,1 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Vilhelmina on samannimisen Vilhelminan kunnan keskustaajama. Se sijaitsee Västerbottenin läänissä ja Lapin historiallisessa maakunnassa Pohjois-Ruotsissa. Vuoden 2010 lopussa taajamassa oli 3 657 asukasta.
Vilhelmina oli 1970-luvun alun kuntauudistukseen asti kauppala.
Väestönkehitys

| Vilhelminan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 3 016 | 3 016 |
| 1965 | 1965 |    | 3 106 | 3 106 |
| 1970 | 1970 |    | 3 632 | 3 632 |
| 1975 | 1975 |    | 4 060 | 4 060 |
| 1980 | 1980 |    | 4 123 | 4 123 |
| 1990 | 1990 |    | 4 273 | 4 273 |
| 1995 | 1995 |    | 4 105 | 4 105 |
| 2000 | 2000 |    | 3 844 | 3 844 |
| 2005 | 2005 |    | 3 633 | 3 633 |
| 2010 | 2010 |    | 3 657 | 3 657 |
Lähde: Statistiska centralbyrån (SCB).